《渡扬子江作》
清代·石承藻

江天一望晚萧萧，扬子西风上短桡。隔岸夕阳京口树，中流雨色海门潮。

金山寺古钟声出，铁瓮城荒霸气销。鼙鼓从来征战地，谁寻故垒问前朝。

作者简介：湖南湘潭人，字黼庭。嘉庆十三年一甲三名进士，授编修，官至工科给事中。敢言有声。后在籍因故牵连，降光禄寺署正。有《桐叶山房诗草》。